Ericu950/Stoicheia-meter-silver huggingface dataset:
πολιτικὸν πρὸς τοὺς καιροὺς α ′ β ′ γ ′ δ ′ 0 .
πολιτικῶν ἐθῶν α ′ β ′ γ ′ δ ′ 0 .
περὶ τῆς ἀρίστης πολιτείας α ′ 0 .
προβλημάτων συναγωγῆς α ′ β ′ γ ′ δ ′ ε ′ 0 .
περὶ παροιμιῶν α ′ 0 .
περὶ πήξεων καὶ τήξεων α ′ 0 .
περὶ πυρὸς α ′ β ′ 0 .
περὶ πνευμάτων α ′ 0 .
περὶ παραλύσεως α ′ 0 .
περὶ πνιγμοῦ α ′ Περὶ παραφροσυνης α ′ 0 .
περὶ παθῶν α ′ 0 .
περὶ σημείων α ′ 0 .
σοφισμάτων α ′ β ′ 0 .
περὶ συλλογισμῶν λύσεως α ′ 0 .
τοπικῶν α ′ β ′ 0 .
περὶ τιμωρίας α ′ β ′ 0 .
περὶ τριχῶν α ′ 0 .
περὶ τυραννίδος α ′ 0 .
περὶ ὕδατος α ′ β ′ γ ′ 0 .
περὶ ὕπνου καὶ ἐνυπνίων α ′ .
περὶ φιλίας α ′ β ′ γ ′ 0 .
περὶ φιλοτιμίας α ′ β ′ 0 .
περὶ φυσικῶν α ′ β ′ γ ′ δ ′ ε ′ ς ′ ζ ′ η ′ θ ′ ι ′ ια ′ ιβ ′ ιγ ′ ιδ ′ ιε ′ ις ′ ιζ ′ ιη ′ 0 .
περὶ φυσικῶν ἐπιτομῆς α ′ β ′ 0 .
φυσικῶν α ′ β ′ γ ′ δ ′ ε ′ ς ′ ζ ′ η ′ 0 .
πρὸς τοὺς φυσικοὺς α ′ 0 .
περὶ φυτικῶν ἱστοριῶν α ′ β ′ γ ′ δ ′ ε ′ ς ′ ζ ′ η ′ θ ′ ι ′ 0 .
φυτικῶν αἰτιῶν α ′ β ′ γ ′ δ ′ ε ′ ς ′ ζ ′ η ′ Περὶ χυλῶν α ′ β ′ γ ′ δ ′ ε ′ 0 1 .
περὶ ψεύδους ἡδονῆς α ′ 0 .
περὶ ψυχῆς θέσις μία 0 .
περὶ τῶν ἀτέχνων πίστεων α ′ 0 .
περὶ τῶν ἁπλῶν διαπορημάτων α ′ 0 .
ἁρμονικῶν α ′ 0 .
περὶ ἀρετῆς α ′ 0 .
ἀφορμαὶ ἢ ἐναντιώσεις α ′ 0 .
περὶ ἀποφάσεως α ′ .
περι γνώμης α ′ .
περὶ γελοίου α ′ 0 .
δειλινῶν α ′ β ′ 0 .
διαιρέσεις α ′ β ′ 0 .
περὶ τῶν διαφορῶν α ′ 0 .
περὶ τῶν ἀδικημάτων α ′ 0 .
περὶ διαβολῆς α ′ .
περὶ ἐπαίνου α ′ 0 .
περὶ ἐμπειρίας α ′ 0 .
ἐπιστολῶν α ′ β ′ γ ′ 0 .
περὶ τῶν αὐτομάτων ζῴων α ′ 0 .
περὶ ἐκκρίσεως α ′ .
ἐγκώμια θεῶν α ′ .
περὶ ἑορτῶν α ′ 0 .
περὶ εὐτυχίας α ′ 0 .
περὶ ἐνθυμημάτων α ′ 0 .
περὶ εὑρημάτων α ′ β ′ 0 .
ἠθικῶν σχολῶν α ′ 0 .
ἠθικοὶ χαρακτῆρες α ′ 0 .
περὶ θορύβου α ′ .
περὶ ἱστορίας α ′ 0 .
περὶ κρίσεως συλλογισμῶν α ′ 0 .
περὶ κολακείας α ′ 0 .
περὶ θαλάττης α ′ 0 .
πρὸς Κάσανδρον περὶ βασιλείας α ′ 0 .
περὶ κωμῳδίας α ′ 0 .
Περὶ μέτρων α ′  0 .
περὶ λέξεως α ′ 0 .
λόγων συναγωγὴ α ′ 0 .
λύσεις α ′ .
περὶ μουσικῆς α ′ β ′ γ ′ 0 .
περὶ μέτρων α ′ 0 .
μεγακλῆς α ′ 0 .
περὶ νόμων α ′ .
περὶ παρανόμων α ′ 0 .
τῶν Ξενοκράτους συναγωγῆς α ′ 0 .
ὁμιλητικὸς α ′ 0 .
περὶ ὅρκου α ′ 0 .
παραγγέλματα ῥητορικῆς α ′ 0 .
περὶ ποιητικῆς α ′ 0 .
προβλήματα πολιτικά , ἠθικά , φυσικά , ἐρωτικὰ α ′ 0 .
προοιμίων α ′ .
προβλημάτων συναγωγῆς α ′ 0 .
περὶ τῶν προβλημάτων φυσικῶν α ′ 0 .
περὶ παραδείγματος α ′ .
περὶ προθέσεως καὶ διηγήματος α ′ .
περὶ ποιητικῆς ἄλλο α ′ 0 .
περὶ τῶν σοφῶν α ′ 0 .
περὶ συμβουλῆς α ′ .
περὶ σολοικισμῶν α ′ 0 .
περὶ τέχνης ῥητορικῆς α ′ 0 .
περὶ τεχνῶν ῥητορικῶν εἴδη ιζ ′ 0 .
περὶ ὑποκρίσεως α ′ 0 .
ὑπομνημάτων Ἀριστοτελικῶν ἢ Θεοφραστείων α ′ β ′ γ ′ δ ′ ε ′ ς ′ 0 .
φυσικῶν δοξῶν α ′ β ′ γ ′ δ ′ ε ′ ς ′ ζ ′ η ′ θ ′ ι ′ ια ′ ιβ ′ ιγ ′ ιδ ′ ιε ′ ις ′ 0 .
φυσικῶν  δοξῶν  ἐπιτομῆς α ′ 0 .
περὶ χάριτος α ′ 0 .
Χαρακτῆρες ἠθικοί . 0
περὶ ψεύδους καὶ ἀληθοῦς α ′ 0 .
τῶν περὶ τὸ θεῖον ἱστορίας α ′ β ′ γ ′ δ ′ ε ′ ς ′ 0 .
περὶ θεῶν α ′ β ′ γ ′ 0 .
ἱστορικῶν γεωμετρικῶν α ′ β ′ γ ′ δ ′ 0 .
Επιτομῶν Ἀριστοτέλους περὶ ζῴων α ′ β ′ γ ′ δ ′ ε ′ ς ′ 0 .
θέσεις γ ′ .
περὶ βασιλείας α ′ β ′ 0 .
περὶ αἰτιῶν α ′ 0 .
περὶ Δημοκρίτου α ′ 0 .
Περὶ διαβολῆς α ′ .
περὶ γενέσεως α ′ 0 .
περὶ ζῴων φρονήσεως καὶ ἤθους α ′ 0 .
περὶ κινήσεως α ′ β ′ 0 .
περὶ ὄψεως α ′ β ′ γ ′ δ ′ 0 .
πρὸς ὅρους α ′ β ′ 0 .
περὶ τοῦ δεδόσθαι α ′ 0 .
περὶ μείζονος καὶ ἐλάττονος α ′ 0 .
περὶ τῶν μουσικῶν α ′ 0 .
περὶ τῆς θείας εὐδαιμονίας α ′ 0 .
πρὸς τοὺς ἐξ Ἀκαδημείας α ′ .
πῶς ἂν ἄριστα πόλεις οἰκοῖντο α ′ .
τὰ ὑπομνήματα α ′ 0 .
περὶ ῥύακος τοῦ ἐν Σικελίᾳ α ′ 0 .
περὶ τῶν ὁμολογουμένων α ′ 0 .
Περὶ τῶν προβλημάτων φυσικῶν α ′ 0 .
τίνες οἱ τρόποι τοῦ ἐπίστασθαι α ′ 0 .
περὶ τοῦ ψευδομένου α ′ β ′ γ ′ 0 .
πρὸς Αἰσχύλον α ′ .
ἀστρολογικῆς ἱστορίας α ′ β ′ γ ′ δ ′ ε ′ ς ′ 0 .
ἀριθμητικῶν ἱστοριῶν περὶ αὐξήσεως α ′ 0 .
ἀκίχαρος α ′ 0 .
περὶ δικανικῶν λόγων α ′ 0 .
ἐπιστολαὶ αἱ ἐπὶ τῷ Ἀστυκρέοντι , Φανίᾳ , Νικάνορι 0 .
περὶ εὐσεβείας α ′ 0 .
Εὐϊάδος α ′ 0 .
περὶ καιρῶν α ′ β ′ 0 .
περὶ οἰκείων λόγων α ′ 0 .
περὶ παίδων ἀγωγῆς α ′ 0 .
ἄλλο διάφορον α ′ 0 .
περὶ παιδείας ἢ περὶ ἀρετῶν ἢ περὶ σωφροσύνης α ′ 0 .
Προτρεπτικὸς α ′ . 0
ὁριστικὰ περὶ λέξεως συλλογισμῶν α ′ 0 .
περὶ οὐρανοῦ α ′ 0 .
πολιτικοῦ α ′ β ′ 0 .
περὶ φύσεως .
περὶ καρπῶν .
περὶ ζῴων .
ἃ γίνονται στίχων Μ ′ κ ′ γ ′ Β ω ′ η ′ ·
τοσαῦτα μὲν οὖν καὶ τῷδε τὰ βιβλία 0 .
Εὗρον δ αὐτοῦ καὶ διαθήκας τοῦτον ἐχούσας τὸν τρόπον ·
ἐὰν δέ τι συμβῇ , τάδε διατίθεμαι ·
τὰ μὲν οἴκοι ὑπάρχοντα πάντα δίδωμι Μελάντῃ καὶ Παγκρέοντι τοῖς υἱοῖς Λέοντος .
ἀπὸ δὲ τῶν παρ Ἱππάρχου συμβεβλημένων τάδε μοι βούλομαι γενέσθαι ·
πρῶτον μὲν τὰ περὶ τὸ μουσεῖον καὶ τὰς θεὰς συντελεσθῆναι κ ἄν τι ἄλλο ἰσχύῃ περὶ αὐτὰς ἐπικοσμηθῆναι πρὸς τὸ κάλλιον 0 ·
ἔπειτα τὴν Ἀριστοτέλους εἰκόνα τεθῆναι εἰς τὸ ἱερὸν καὶ τὰ λοιπὰ ἀναθήματα ὅσα πρότερον ὑπῆρχεν ἐν τῷ ἱερῷ ·
εἶτα τὸ στωίδιον οἰκοδομηθῆναι τὸ πρὸς τῷ μουσείῳ μὴ χεῖρον ἢ πρότερον 0 ·
ἀναθεῖναι δὲ καὶ τοὺς πίνακας , ἐν οἷς αἱ τῆς γῆς περίοδοί εἰσιν , εἰς τὴν κάτω στοάν ·
ἐπισκευασθῆναι δὲ καὶ τὸν βωμόν , ὅπως ἔχῃ τὸ τέλειον καὶ τὸ εὔσχημον .
βούλομαι δὲ καὶ τὴν Νικομάχου εἰκόνα συντελεσθῆναι ἴσην .
τὸ μὲν τῆς πλάσεως ἔχει Πραξιτέλης , τὸ δ ἄλλο ἀνάλωμα ἀπὸ τούτου γενέσθω .
σταθῆναι δὲ ὅπου ἂν δοκῇ τοῖς καὶ τῶν ἄλλων ἐπιμελουμένοις τῶν ἐν τῇ διαθήκῃ γεγραμμένων .
καὶ τὰ μὲν περὶ τὸ ἱερὸν καὶ τὰ ἀναθήματα τοῦτον ἐχέτω τὸν τρόπον .
τὸ δὲ χωρίον τὸ ἐν Σταγείροις ἡμῖν ὑπάρχον δίδωμι Καλλίνῳ ·
τὰ δὲ βιβλία πάντα Νηλεῖ .
τὸν δὲ κῆπον καὶ τὸν περίπατον καὶ τὰς οἰκίας τὰς πρὸς τῷ κήπῳ πάσας δίδωμι τῶν γεγραμμένων φίλων ἀεὶ τοῖς βουλομένοις συσχολάζειν καὶ συμφιλοσοφεῖν ἐν αὐταῖς , ἐπειδήπερ οὐ δυνατὸν πᾶσιν ἀνθρώποις ἀεὶ ἐπιδημεῖν , μή τ ἐξαλλοτριοῦσι μή τ ἐξιδιαζομένου μηδενός , ἀλλ ὡς ἂν ἱερὸν κοινῇ κεκτημένοις , καὶ τὰ πρὸς ἀλλήλους οἰκείως καὶ φιλικῶς χρωμένοις , ὥσπερ προσῆκον καὶ δίκαιον 0 1 2 .
ἔστωσαν δὲ οἱ κοινωνοῦντες Ἵππαρχος , Νηλεύς , Στράτων , Καλλῖνος , Δημότιμος , Δημάρατος , Καλλισθένης , Μελάντης , Παγκρέων , Νίκιππος .
ἐξεῖναι δὲ βουλομένῳ φιλοσοφεῖν καὶ Ἀριστοτέλει τῷ Μητροδώρου καὶ Πυθιάδος υἱῷ καὶ μετέχειν τούτων ·
καὶ αὐτοῦ πᾶσαν ἐπιμέλειαν ποιεῖσθαι τοὺς πρεσβυτάτους , ὅπως ὅτι μάλιστα προαχθῇ κατὰ φιλοσοφίαν .
θάψαι δὲ καὶ ἡμᾶς ὅπου ἂν δοκῇ μάλιστα ἁρμόττον εἶναι τοῦ κήπου , μηδὲν περίεργον μή τε περὶ τὴν ταφὴν μή τε περὶ τὸ μνημεῖον ποιοῦντας .
ὅπως δὲ συνείρηται , μετὰ τὰ περὶ ἡμᾶς συμβάντα , τὰ περὶ τὸ ἱερὸν καὶ τὸ μνημεῖον καὶ τὸν κῆπον καὶ τὸν περίπατον θεραπευόμενα συνεπιμελεῖσθαι καὶ Πομπύλον τούτων ἐποικοῦντα αὐτὸν καὶ τὴν τῶν ἄλλων ἐπιμέλειαν ποιούμενον ἣν καὶ πρότερον ·
τῆς δὲ λυσιτελείας ἐπιμελεῖσθαι αὐτοὺς τοὺς ἔχοντας ταῦτα .
πομπύλῳ δὲ καὶ Θρέπτῃ πάλαι ἐλευθέροις οὖσι καὶ ἡμῖν πολλὴν χρείαν παρεσχημένοις , εἴ τι πρότερον ἔχουσι παρ ἡμῶν καὶ εἴ τι αὐτοὶ ἐκτήσαντο καὶ ἃ νῦν παρ Ἱππάρχου αὐτοῖς συντέταχα , δισχιλίας δραχμάς , ἀσφαλῶς οἶμαι δεῖν αὐτοῖς ὑπάρχειν ταῦτα , καθάπερ καὶ αὐτὸς διελέχθην Μελάντῃ καὶ Παγκρέοντι πλεονάκις καὶ πάντα μοι συγκατετίθεντο .
δίδωμι δ αὐτοῖς καὶ Σωματάλην τὴν παιδίσκην .
τῶν δὲ παίδων Μόλωνα μὲν καὶ Τίμωνα καὶ Παρμένοντα ἤδη ἐλευθέρους ἀφίημι ·
μανῆν δὲ καὶ Καλλίαν παραμείναντας ἔτη τέτταρα ἐν τῷ κήπῳ καὶ συνεργασαμένους καὶ ἀναμαρτήτους γενομένους ἀφίημι ἐλευθέρους .
τῶν δὲ οἰκηματικῶν σκευῶν ἀποδιδόντας Πομπύλῳ ὅσ ἂν δοκῇ τοῖς ἐπιμεληταῖς καλῶς ἔχειν , τὰ λοιπὰ ἐξαργυρίσαι .
δίδωμι δὲ καὶ Καρίωνα Δημοτίμῳ , Δόνακα δὲ Νηλεῖ ·
Εὔβοιον δ ἀποδόσθαι 0 .
δότω δ Ἵππαρχος Καλλίνῳ τρισχιλίας δραχμάς ·
μελάντῃ δὲ καὶ Παγκρέοντι εἰ μὲν μὴ ἑωρῶμεν Ἵππαρχον καὶ ἡμῖν πρότερον χρείαν παρεσχημένον καὶ νῦν ἐν τοῖς ἰδίοις μάλα νεναυαγηκότα , προσετάξαμεν ἂν μετὰ Μελάντου καὶ Παγκρέοντος ἐξάγειν αὐτά .
ἐπειδὴ δὲ οὔ τ ἐκείνοις ἑώρων ῥᾴδιον ὄντα συνοικονομεῖν λυσιτελέστερόν τ αὐτοῖς ὑπελάμβανον εἶναι τεταγμένον τι λαβεῖν παρὰ Ἱππάρχου , δότω Ἵππαρχος Μελάντῃ καὶ Παγκρέοντι , ἑκατέρῳ τάλαντον ·
διδόναι δ Ἵππαρχον καὶ τοῖς ἐπιμεληταῖς εἰς τὰ ἀναλώματα τὰ ἐν τῇ διαθήκῃ γεγραμμένα κατὰ τοὺς ἑκάστου καιροὺς τῶν δαπανημάτων .
οἰκονομήσαντα δὲ ταῦτα Ἵππαρχον ἀπηλλάχθαι τῶν συμβολαίων τῶν πρὸς ἐμὲ πάντων 0 ·
καὶ εἴ τι ἐπὶ τοῦ ἐμοῦ ὀνόματος συμβέβληκεν Ἵππαρχος ἐν Χαλκίδι , Ἱππάρχου τοῦτό ἐστιν .
ἐπιμεληταὶ δὲ ἔστωσαν τῶν ἐν τῇ διαθήκῃ γεγραμμένων Ἵππαρχος , Νηλεύς , Στράτων , Καλλῖνος , Δημότιμος , Καλλισθένης , Κτήσαρχος .
αἱ διαθῆκαι κεῖνται ἀντίγραφα τῷ Θεοφράστου δακτυλίῳ σεσημασμέναι , μία μὲν παρὰ Ἡγησίᾳ Ἱππάρχου ·
μάρτυρες Κάλλιππος Παλληνεύς , Φιλόμηλος Εὐωνυμεύς , Λύσανδρος Ὑβάδης , Φίλων Ἀλωπεκῆθεν .
τὴν δ ἑτέραν ἔχει Ὀλυμπιόδωρος ·
μάρτυρες δ οἱ αὐτοί .
τὴν δ ἑτέραν ἔλαβεν Ἀδείμαντος , ἀπήνεγκε δὲ Ἀνδροσθένης ὁ υἱός ·
μάρτυρες Ἀρίμνηστος Κλεοβούλου , Λυσίστρατος Φείδωνος Θάσιος , Στράτων Ἀρκεσιλάου Λαμψακηνός , Θήσιππος Θησίππου ἐκ Κεραμέων , Διοσκουρίδης Διονυσίου Ἐπικηφίσιος 0 .
ὧδ ἔχουσιν αὐτῷ καὶ αἱ διαθῆκαι .
ἀκοῦσαι δ αὐτοῦ καὶ Ἐρασίστρατον τὸν ἰατρόν εἰσιν οἳ λέγουσι ·
καὶ εἰκός 0 .
διεδέξατο δ αὐτοῦ τὴν σχολὴν Στράτων Ἀρκεσιλάου Λαμψακηνός , οὗ καὶ ἐν ταῖς διαθήκαις ἐμνημόνευσεν ·
ἀνὴρ ἐλλογιμώτατος καὶ φυσικὸς ἐπικληθεὶς ἀπὸ τοῦ περὶ τὴν θεωρίαν ταύτην παρ ὁντινοῦν ἐπιμελέστατα διατετριφέναι 0 .
ἀλλὰ καὶ καθηγήσατο Πτολεμαίου τοῦ Φιλαδέλφου καὶ ἔλαβε , φασί , παρ αὐτοῦ τάλαντα ὀγδοήκοντα ·
σχολαρχεῖν δέ , καθά φησιν Ἀπολλόδωρος ἐν Χρονικοῖς , ἤρξατο τῇ τρίτῃ καὶ εἰκοστῇ καὶ ἑκατοστῇ Ὀλυμπιάδι , τῆς σχολῆς ἀφηγησάμενος ἔτη ὀκτωκαίδεκα .
φέρεται δ αὐτοῦ βιβλία Περὶ βασιλείας τρία .
περὶ δικαιοσύνης τρία 0 .
περὶ τ ἀγαθοῦ γ ′ 0 .
περὶ θεῶν γ ′ 0 .
περὶ ἀρχῶν γ ′ .
περὶ βίων .
περὶ εὐδαιμονίας .
περὶ βασιλέως φιλοσόφου .
περὶ τοῦ κενοῦ 0 .
περὶ τοῦ οὐρανοῦ .
περὶ τοῦ πνεύματος .
περὶ φύσεως ἀνθρωπίνης 0 .
περὶ ζωογονίας .
περὶ μίξεως .
περὶ ὕπνου .
περὶ ἐνυπνίων .
περὶ ὄψεως .
περὶ αἰσθήσεως .
περὶ ἡδονῆς .
περὶ χρωμάτων .
περὶ νόσων 0 .
περὶ κρίσεων .
περὶ δυνάμεων .
περὶ τῶν μεταλλικῶν μηχανημάτων .
περὶ λιμοῦ καὶ σκοτώσεων .
περὶ κούφου καὶ βαρέος .
περὶ ἐνθουσιασμοῦ .
περὶ χρόνου .
περὶ τροφῆς καὶ αὐξήσεως .
περὶ τῶν ἀπορουμένων ζῳων 0 .
περὶ τῶν μυθολογουμένων ζῴων .
περὶ αἰτιῶν .
λύσεις ἀπορουμένων 0 .
τόπων προοίμια 0 .
περὶ τοῦ συμβεβηκότος .
περὶ τοῦ ὅρου .
περὶ τοῦ μᾶλλον καὶ ἧττον 0 .
περὶ ἀδίκου 0 .
περὶ τοῦ προτέρου καὶ ὑστέρον Περὶ τοῦ προτέρου γένους 0 .
περὶ τοῦ ἰδίου 0 .
περὶ τοῦ μέλλοντος 0 .
Εὑρημάτων ἔλεγχοι δύο 0 .
ὑπομνήματα , ἃ διστάζεται .
ἐπιστολαὶ ὧν ἡ ἀρχή 0 ·
στράτων Ἀρσινόῃ εὖ πράττειν 0 .
τοῦτόν φασιν οὕτω γενέσθαι λεπτὸν ὡς ἀναισθήτως τελευτῆσαι .
καὶ ἔστιν ἡμῶν εἰς αὐτὸν οὕτως ἔχον ·
λεπτὸς ἀνὴρ δέμας ἦν , εἴ μοι προσέχεις , ἀπὸ χρισμῶν ·
στράτωνα τοῦτόν φημί σοι Λάμψακος ὅν ποτ ἔφυσεν ·
ἀεὶ δὲ νόσοισι παλαίων θνήσκει λαθών , οὐ δ ᾔσθετο .
γεγόνασι δὲ Στράτωνες ὀκτώ ·
πρῶτος Ἰσοκράτους ἀκροατής 0 ·
δεύτερος αὐτὸς οὗτος 0 ·
τρίτος ἰατρός , μαθητὴς Ἐρασιστράτου , ὡς δέ τινες , τρόφιμος 0 1 ·
τέταρτος ἱστορικός , Φιλίππου καὶ Περσέως τῶν Ῥωμαίοις πολεμησάντων γεγραφὼς πράξεις 0 ·
* * ἕκτος ποιητὴς ἐπιγραμμάτων 0 ·
ἕβδομος ἰατρὸς ἀρχαῖος , ὡς Ἀριστοτέλης φησίν 0 ·
ὄγδοος περιπατητικός , βεβιωκὼς ἐν Ἀλεξανδρείᾳ 0 .
τοῦ δ οὖν φυσικοῦ φέρονται καὶ διαθῆκαι τοῦτον ἔχουσαι τὸν τρόπον ·
“ Τάδε διατίθεμαι , ἐάν τι πάσχω ·
τὰ μὲν οἴκοι καταλείπω πάντα Λαμπυρίωνι καὶ Ἀρκεσιλάῳ .
ἀπὸ δὲ τοῦ Ἀθήνησιν ὑπάρχοντός μοι ἀργυρίου πρῶτον μὲν οἱ ἐπιμεληταὶ τὰ περὶ τὴν ἐκφορὰν ἐπιμεληθήτωσαν καὶ ὅσα νομίζεται μετὰ τὴν ἐκφοράν , μηδὲν μή τε περίεργον ποιοῦντες μή τ ἀνελεύθερον .
ἐπιμεληταὶ δὲ ἔστωσαν τῶν κατὰ τὴν διαθήκην οἵδε ·
ὀλύμπιχος , Ἀριστείδης , Μνησιγένης , Ἱπποκράτης , Ἐπικράτης , Γοργύλος , Διοκλῆς , Λύκων , Ἀθάνης 0 .
καταλείπω δὲ τὴν μὲν διατριβὴν Λύκωνι , ἐπειδὴ τῶν ἄλλων οἱ μέν εἰσι πρεσβύτεροι , οἱ δὲ ἄσχολοι 0 .
καλῶς δ ἂν ποιοῖεν καὶ οἱ λοιποὶ συγκατασκευάζοντες τούτῳ .
καταλείπω δ αὐτῷ καὶ τὰ βιβλία πάντα , πλὴν ὧν αὐτοὶ γεγράφαμεν , καὶ τὰ σκεύη πάντα κατὰ τὸ συσσίτιον καὶ τὰ στρώματα καὶ τὰ ποτήρια .
δότωσαν δὲ οἱ ἐπιμεληταὶ Ἐπικράτει πεντακοσίας δραχμὰς καὶ τῶν παίδων ἕνα ὃν ἂν δοκῇ Ἀρκεσιλάῳ .
καὶ πρῶτον μὲν Λαμπυρίων καὶ Ἀρκεσίλαος ἀράσθωσαν τὰς συνθήκας ἃς ἔθετο Δάϊππος ὑπὲρ Ἰραίου ·
καὶ μηδὲν ὀφειλέτω μή τε Λαμπυρίωνι μή τε τοῖς Λαμπυρίωνος κληρονόμοις , ἀλλ ἀπηλλάχθω παντὸς τοῦ συμβολαίου .
δότωσαν δ αὐτῷ καὶ οἱ ἐπιμεληταὶ ἀργυρίου δραχμὰς πεντακοσίας καὶ τῶν παίδων ἕνα ὃν ἂν δοκιμάζῃ Ἀρκεσίλαος , ὅπως ἂν πολλὰ συμπεπονηκὼς ἡμῖν καὶ παρεσχημένος χρείας ἔχῃ βίον ἱκανὸν καὶ εὐσχήμονα .
ἀφίημι δὲ καὶ Διόφαντον ἐλεύθερον καὶ Διοκλέα καὶ Ἄβουν ·
σιμίαν δὲ ἀποδίδωμι Ἀρκεσιλάῳ .
ἀφίημι δὲ καὶ Δρόμωνα ἐλεύθερον .
ἐπειδὰν δὲ παραγένηται Ἀρκεσίλαος , λογισάσθω Ἴραιος μετ Ὀλυμπίχου καὶ Ἐπικράτους καὶ τῶν ἄλλων ἐπιμελητῶν τὸ γεγονὸς ἀνάλωμα εἰς τὴν ἐκφορὰν καὶ τ ἄλλα τὰ νομιζόμενα .
τὸ δὲ περιὸν ἀργύριον κομισάσθω Ἀρκεσίλαος παρ Ὀλυμπίχου , μηδὲν ἐνοχλῶν αὐτὸν κατὰ τοὺς καιροὺς καὶ τοὺς χρόνους ·
ἀράσθω δὲ καὶ τὰς συνθήκας Ἀρκεσίλαος ἃς ἔθετο Στράτων πρὸς Ὀλύμπιχον καὶ Ἀμεινίαν , τὰς κειμένας παρὰ Φιλοκράτει Τισαμενοῦ .
τὰ δὲ περὶ τὸ μνημεῖον ποιείτωσαν ὡς ἂν δοκῇ Ἀρκεσιλάῳ καὶ Ὀλυμπίχῳ καὶ Λύκωνι .
καὶ αἵδε μέν εἰσιν αἱ φερόμεναι αὐτοῦ διαθῆκαι , καθά που συνήγαγε καὶ Ἀρίστων ὁ Κεῖος .
αὐτὸς δὲ ὁ Στράτων ἀνὴρ γέγονε , καθὰ καὶ ἄνω δεδήλωται , πολλῆς τῆς ἀποδοχῆς ἄξιος , διαπρέψας ἐν παντὶ λόγων εἴδει καὶ μάλιστά γε ἐν τῷ καλουμένῳ φυσικῷ , ὅπερ εἶδος ἀρχαιότερόν τε καὶ σπουδαιότερον 0 .
τοῦτον διεδέξατο Λύκων Ἀστυάνακτος Τρωαδεύς , φραστικὸς ἀνὴρ καὶ περὶ παίδων ἀγωγὴν ἄκρως συντεταγμένος .
ἔφασκε γὰρ δεῖν παρεζεῦχθαι τοῖς παισὶ τὴν αἰδῶ καὶ φιλοτιμίαν ὡς τοῖς ἵπποις μύωπα καὶ χαλινόν .
τὸ δ ἐκφραστικὸν αὐτοῦ καὶ περιγεγωνὸς ἐν τῇ ἑρμηνείᾳ φαίνεται κ ἀνθένδε ·
φησὶ γὰρ τοῦτον τὸν τρόπον ἐπὶ παρθένου πενιχρᾶς ·
βαρὺ γὰρ φορτίον πατρὶ κόρη διὰ σπάνιν προικὸς ἐκτρέχουσα τὸν ἀκμαῖον τῆς ἡλικίας καιρόν 0 .
διὸ δὴ καί φασιν Ἀντίγονον ἐπ αὐτοῦ τοῦτο εἰπεῖν , ὡς οὐκ ἦν ὥσπερ μήλου τὴν εὐωδίαν καὶ χάριν ἄλλοθί που μετενεγκεῖν , ἀλλ ἐπ αὐτοῦ τοῦ ἀνθρώπου καθάπερ ἐπὶ τοῦ δένδρου τῶν λεγομένων ἕκαστον ἔδει θεωρεῖσθαι 0 .
τοῦτο δὲ ὅτι ἐν μὲν τῷ λέγειν γλυκύτατος ἦν 0 ·
παρὸ καί τινες τὸ γάμμα αὐτοῦ τῷ ὀνόματι προσετίθεσαν .
ἐν δὲ τῷ γράφειν ἀνόμοιος αὑτῷ 0 .
ἀμέλει γοῦν καὶ ἐπὶ τῶν μεταγινωσκόντων ἐπειδὴ μὴ ἔμαθον ὅτε καιρὸς καὶ εὐχομένων τοῦτον ἐκαλλιλέκτει τὸν τρόπον 0 ·
ἔλεγεν αὑτῶν κατηγορεῖν , ἀδυνάτῳ μηνύοντας εὐχῇ μετάνοιαν ἀργίας ἀδιορθώτου .
τούς τε βουλευομένους οὐκ ὀρθῶς διαπίπτειν ἔφασκε τῷ λογισμῷ , οἱονεὶ στρεβλῷ κανόνι βασανίζοντας εὐθεῖαν φύσιν ἢ πρόσωπον ὕδατι κλυδαττομένῳ ἢ κατόπτρῳ διεστραμμένῳ 0 .
καὶ ἐπὶ μὲν τὸν ἐν τῇ ἀγορᾷ στέφανον πολλοὺς ἀπιέναι , ἐπὶ δὲ τὸν Ὀλυμπίασιν ἢ ὀλίγους ἢ οὐδένα 0 1 .
πολλάκις τε πολλὰ συμβουλεύσας Ἀθηναίοις , τὰ μέγιστα αὐτοὺς ὠφέλησεν .
ἦν δὲ καὶ καθαρώτατος τὴν στολήν , ὡς ἀνυπερβλήτῳ χρῆσθαι μαλακότητι ἱματίων , καθά φησιν Ἕρμιππος .
ἀλλὰ καὶ γυμναστικώτατος ἐγένετο καὶ εὐέκτης τὸ σῶμα τήν τε πᾶσαν σχέσιν ἀθλητικὴν ἐπιφαίνων , ὠτοθλαδίας καὶ ἐμπινὴς ὤν , καθά φησιν Ἀντίγονος ὁ Καρύστιος ·
διὰ τοῦτο δὲ καὶ παλαῖσαι λέγεται τά τ ἐν τῇ πατρίδι Ἰλίεια καὶ σφαιρίσαι .
ὡς οὐκ ἄλλος τ ἦν φίλος τοῖς περὶ Εὐμένην καὶ Ἄτταλον , οἳ καὶ πλεῖστα ἐπεχορήγουν αὐτῷ .
ἐπειράθη δ αὐτὸν σχεῖν καὶ Ἀντίοχος , ἀλλ οὐκ ἔτυχεν .
οὕτω δ ἦν ἐχθρὸς Ἱερωνύμῳ τῷ περιπατητικῷ , ὡς μόνος μὴ ἀπαντᾶν πρὸς αὐτὸν εἰς τὴν ἐτήσιον ἡμέραν , περὶ ἧς ἐν τῷ Ἀρκεσιλάου βίῳ διειλέγμεθα .
ἀφηγήσατο δὲ τῆς σχολῆς ἔτη τέτταρα πρὸς τοῖς τετταράκοντα , Στράτωνος αὐτὸν ἐν ταῖς διαθήκαις καταλιπόντος κατὰ τὴν ἑβδόμην καὶ εἰκοστὴν καὶ ἑκατοστὴν Ὀλυμπιάδα .
οὐ μὴν ἀλλὰ καὶ Πανθοίδου διήκουσε τοῦ διαλεκτικοῦ .
ἐτελεύτησε δὲ γεγονὼς ἔτος τέταρτον καὶ ἑβδομηκοστόν , νόσῳ ποδαγρικῇ καταπονηθείς .
οὐ μὰ τόν , οὐ δὲ Λύκωνα παρήσομεν , ὅττι ποδαλγὴς κάτθανε ·
θαυμάζω τοῦτο μάλιστα δ ἐγώ , τὴν οὕτως ἀΐδαο μακρὴν ὁδὸν εἰ πρὶν ὁ ποσσὶν ἀλλοτρίοις βαδίσας ἔδραμε νυκτὶ μιῇ .
γεγόνασι δὲ καὶ ἄλλοι Λύκωνες ·
πρῶτος Πυθαγορικός , δεύτερος αὐτὸς οὗτος , τρίτος ἐπῶν ποιητής , τέταρτος ἐπιγραμμάτων ποιητής 0 1 .
τοῦ δὲ φιλοσόφου καὶ διαθήκαις περιετύχομεν ταῖσδε ·
“ Τάδε διατίθεμαι περὶ τῶν κατ ἐμαυτόν , ἐὰν μὴ δυνηθῶ τὴν ἀρρωστίαν ταύτην ὑπενεγκεῖν ·
τὰ μὲν ἐν οἴκῳ πάντα δίδωμι τοῖς ἀδελφοῖς Ἀστυἀνακτι καὶ Λύκωνι .
καὶ οἶμαι δεῖν ἀποδοθῆναι ἀπὸ τούτων ὅσα κατακέχρημαι Ἀθήνησι παρά τινος ἔχων ἢ ἐκπεπραχώς ·
καὶ ἃ ἂν εἰς τὴν ἐκφορὰν ἀναλωθῇ καὶ εἰς τ ἄλλα τὰ νομιζόμενα 0 .
τὰ δ ἐν ἄστει καὶ ἐν Αἰγίνῃ δίδωμι Λύκωνι διὰ τὸ καὶ τ οὔνομα φέρειν ἡμῶν καὶ συνδιατετριφέναι πλείω χρόνον ἀρεστῶς πάνυ , καθάπερ δίκαιον ἦν τὸν υἱοῦ τάξιν ἐσχηκότα .
τὸν δὲ περίπατον καταλείπω τῶν γνωρίμων τοῖς βουλομένοις , Βούλωνι , Καλλίνῳ , Ἀρίστωνι , Ἀμφίωνι , Λύκωνι , Πύθωνι , Ἀριστομάχῳ , Ἡρακλείῳ , Λυκομήδει , Λύκωνι τῷ ἀδελφιδῷ .
προστησάσθωσαν δ αὐτοὶ ὃν ἂν ὑπολαμβάνωσι διαμενεῖν ἐπὶ τοῦ πράγματος καὶ συναύξειν μάλιστα δυνήσεσθαι .
συγκατασκευαζέτωσαν δὲ καὶ οἱ λοιποὶ γνώριμοι κ ἀμοῦ καὶ τοῦ τόπου χάριν .
περὶ δὲ τῆς ἐκφορᾶς καὶ καύσεως ἐπιμεληθήτωσαν Βούλων καὶ Καλλῖνος μετὰ τῶν συνήθων , ὅπως μή τ ἀνελεύθερος γένηται μή τε περίεργος .
τῶν δ ἐν Αἰγίνῃ μοι γενομένων μοριῶν μετὰ τὴν ἐμὴν ἀπόλυσιν καταχωρισάτω Λύκων τοῖς νεανίσκοις εἰς ἐλαιοχρηστίαν , ὅπως κ ἀμοῦ καὶ τοῦ τιμήσαντος ἐμὲ μνήμη γένηται διὰ τῆς χρείας αὕτη ἡ προσήκουσα .
καὶ ἀνδριάντα ἡμῶν ἀναθέτω ·
τὸν δὲ τόπον , ὅπως ἁρμόττων ᾖ τῆς καταστάσεως , ἐπιβλεψάτω καὶ συμπραγματευθήτω Διόφαντος καὶ Ἡρακλείδης Δημητρίου .
ἀπὸ δὲ τῶν ἐν ἄστει Λύκων ἀποδότω πᾶσι παρ ὧν τι προείληφα μετὰ τὴν ἀποδημίαν τὴν ἐκείνου .
παρεχέσθωσαν δὲ Βούλων καὶ Καλλῖνος καὶ ἃ ἂν εἰς τὴν ἐκφορὰν ἀναλωθῇ καὶ τ ἄλλα τὰ νομιζόμενα .
κομισάσθωσαν δὲ ταῦτ ἀπὸ τῶν ἐν οἴκῳ κοινῇ καταλειπομένων ἀμφοτέροις ὑπ ἐμοῦ .
τιμησάτωσαν δὲ καὶ τοὺς ἰατροὺς Πασίθεμιν καὶ Μηδίαν , ἀξίους ὄντας καὶ διὰ τὴν ἐπιμέλειαν τὴν περὶ ἐμὲ καὶ τὴν τέχνην καὶ μείζονος ἔτι τιμῆς .
δίδωμι δὲ τῷ Καλλίνου παιδίῳ Θηρικλείων ζεῦγος , καὶ τῇ γυναικὶ αὐτοῦ Ῥοδιακῶν ζεῦγος , ψιλοτάπιδα , ἀμφίταπιν , περίστρωμα , προσκεφάλαια δύο τὰ βέλτιστα τῶν καταλειπομένων ·
ὡς ἂν ἐφ ὅσον ἀνήκει πρὸς τιμήν , καὶ τούτων φανῶμεν μὴ ἀμνήμονες ὄντες .
περὶ δὲ τῶν θεραπευόντων ἐμαυτὸν οὕτως ἐξάγω ·
δημητρίῳ μὲν ἐλευθέρῳ πάλαι ὄντι ἀφίημι τὰ λύτρα καὶ διδωμι πέντε μνᾶς καὶ ἱμάτιον καὶ χιτῶνα , ἵνα πολλὰ πεπονηκὼς μετ ἐμοῦ βίον εὐσχήμονα ἔχῃ .
κρίτωνι δὲ Χαλκηδονίῳ , καὶ τούτῳ τὰ λύτρα ἀφίημι καὶ δίδωμι τέτταρας μνᾶς .
καὶ τὸν Μίκρον ἀφίημι ἐλεύθερον ·
καὶ θρεψάτω Λύκων αὐτὸν καὶ παιδευσάτω ἀπὸ τοῦ νῦν χρόνου ἓξ ἔτη .
καὶ Χάρητα ἀφίημι ἐλεύθερον ·
καὶ θρεψάτω Λύκων αὐτόν .
καὶ δύο μνᾶς αὐτῷ δίδωμι καὶ τ ἀμὰ βιβλία τὰ ἀνεγνωσμένα ·
τὰ δ ἀνέκδοτα Καλλίνῳ ὅπως ἐπιμελῶς αὐτὰ ἐκδῷ .
δίδωμι δὲ καὶ Σύρῳ ἐλευθέρῳ ὄντι τέτταρας μνᾶς καὶ τὴν Μηνοδώραν δίδωμι ·
καὶ εἴ τί μοι ὀφείλει , ἀφίημι αὐτῷ .
καὶ Ἱλαρᾷ πέντε μνᾶς καὶ ἀμφίταπιν καὶ δύο προσκεφάλαια καὶ περίστρωμα καὶ κλίνην ἣν ἂν βούληται 0 .
ἀφίημι δ ἐλευθέραν καὶ τὴν τοῦ Μίκρου μητέρα καὶ Νοήμονα καὶ Δίωνα καὶ Θέωνα καὶ Εὐφράνορα καὶ Ἑρμείαν .
καὶ Ἀγάθωνα δύο ἔτη παραμείναντα ἀφεῖσθαι ἐλεύθερον ·
καὶ τοὺς φορεαφόρους Ὠφελίωνα καὶ Ποσειδώνιον τέτταρα ἔτη παραμείναντας 0 .
δίδωμι δὲ καὶ Δημητρίῳ καὶ Κρίτωνι καὶ Σύρῳ κλίνην ἑκάστῳ καὶ στρώματα τῶν καταλειπομένων ἃ ἂν φαίνηται Λύκωνι καλῶς ἔχειν .
ταῦτ ἔστω αὐτοῖς ἀποδείξασιν ὀρθῶς ἐφ ὧν ἕκαστοι τεταγμένοι εἰσί .
περὶ δὲ τῆς ταφῆς ἐάν τ αὐτοῦ βούληται Λύκων θάπτειν , ἐάν τ ἐν οἴκῳ , οὕτω ποιείτω 0 .
πέπεισμαι γὰρ αὐτὸν οὐδὲν ἧττον ἐμοῦ συνορᾶν τὸ εὔσχημον .
ταῦτα δὲ πάντα οἰκονομήσαντι κυρία ἔστω ἡ δόσις τῶν ἐνταῦθα .
μάρτυρες Καλλῖνος Ἑρμιονεύς , Ἀρίστων Κεῖος , Εὐφρόνιος Παιανιεύς .
Οὕτω μέντοι αὐτῷ συνετῶς τὰ πάντα πράττοντι τά τε περὶ παιδείαν καὶ πάντας λόγους , οὐδὲν ἧττον καὶ τὰ τῶν διαθηκῶν τρόπον τινὰ καὶ σφόδρα ἐπιμελῶς τε καὶ οἰκονομικῶς ἴσχει ·
ὥστε κ ἀνταῦθα ζηλωτέος 0 .
δημήτριος Φανοστράτου Φαληρεύς 0 .
οὗτος ἤκουσε μὲν Θεοφράστου ·
δημηγορῶν δὲ παρ Ἀθηναίοις τῆς πόλεως ἐξηγήσατο ἔτη δέκα , καὶ εἰκόνων ἠξιώθη χαλκῶν ἑξήκοντα πρὸς ταῖς τριακοσίαις , ὧν αἱ πλείους ἐφ ἵππων ἦσαν καὶ ἁρμάτων καὶ συνωρίδων , συντελεσθεῖσαι ἐν οὐ δὲ τριακοσίαις ἡμέραις ·
τοσοῦτον ἐσπουδάσθη .
ἄρξασθαι δ αὐτὸν τῆς πολιτείας φησὶ Δημήτριος ὁ Μάγνης ἐν τοῖς Ὁμωνύμοις , ὁπότε φυγὼν Ἀλέξανδρον εἰς Ἀθήνας ἧκεν Ἅρπαλος .
πολλὰ δὲ καὶ κάλλιστα τῇ πατρίδι ἐπολιτεύσατο .
καὶ γὰρ προσόδοις καὶ κατασκευαῖς ηὔξησε τὴν πόλιν , καίπερ οὐκ εὐγενὴς ὤν .
ἦν γὰρ ἐκ τῆς Κόνωνος οἰκίας , ὡς Φαβωρῖνος ἐν πρώτῳ τῶν Ἀπομνημονευμάτων φησίν , ἀλλ ἀστῇ καὶ εὐγενεῖ συνῴκει Λαμίᾳ τῇ ἐρωμένῃ , καθάπερ ὁ αὐτὸς ἐν τῷ πρώτῳ φησίν ·
ἀλλὰ καὶ ὑπὸ Κλέωνος πεπονθέναι ἐν τῷ δευτέρῳ ἱστορεῖ .
δίδυμος δ ἐν Συμποσιακοῖς καὶ Χαριτοβλέφαρον καὶ Λαμπιτὼ καλεῖσθαι αὐτόν φησιν ἀπό τινος ἑταίρας .
λέγεται δ ἀποβαλόντα αὐτὸν τὰς ὄψεις ἐν Ἀλεξανδρείᾳ , κομίσασθαι αὖθις παρὰ τοῦ Σαράπιδος ·
ὅθεν καὶ τοὺς παιᾶνας ποιῆσαι τοὺς μέχρι νῦν ᾀδομένους 0 .
σφόδρα δὲ λαμπρὸς ὢν παρὰ τοῖς Ἀθηναίοις , ὅμως ἐπεσκοτήθη καὶ αὐτὸς ὑπὸ τοῦ τὰ πάντα διεσθίοντος φθόνου .
ἐπιβουλευθεὶς γὰρ ὑπό τινων δίκην θανάτου οὐ παρὼν ὦφλεν .
οὐ μὴν ἐκυρίευσαν τοῦ σώματος αὐτοῦ , ἀλλὰ τὸν ἰὸν ἀπήρυγον εἰς τὸν χαλκόν , κατασπάσαντες αὐτοῦ τὰς εἰκόνας καὶ τὰς μὲν ἀποδόμενοι , τὰς δὲ βυθίσαντες , τὰς δὲ κατακόψαντες εἰς ἀμίδας ·
λέγεται γὰρ καὶ τοῦτο .
μία δὲ μόνη σώζεται ἐν ἀκροπόλει .
φαβωρῖνος δέ φησιν ἐν Παντοδαπῇ ἱστορίᾳ τοῦτο ποιῆσαι τοὺς Ἀθηναίους Δημητρίου κελεύσαντος τοῦ βασιλέως .
ἀλλὰ καὶ τῷ ἔτει τῆς ἀρχῆς αὐτοῦ ἐπέγραψαν ἀνομίας , ὡς Φαβωρῖνος 0 .
φησὶ δ αὐτὸν Ἕρμιππος μετὰ τὸν Κασάνδρου θάνατον φοβηθέντα Ἀντίγονον παρὰ Πτολεμαῖον ἐλθεῖν τὸν Σωτῆρα ·
κ ἀκεῖ χρόνον ἱκανὸν διατρίβοντα συμβουλεύειν τῷ Πτολεμαίῳ πρὸς τοῖς ἄλλοις καὶ τὴν βασιλείαν τοῖς ἐξ Εὐρυδίκης περιθεῖναι παισί .
τοῦ δὲ οὐ πεισθέντος , ἀλλὰ παραδόντος τὸ διάδημα τῷ ἐκ Βερενίκης , μετὰ τὴν ἐκείνου τελευτὴν ἀξιωθῆναι πρὸς τούτου παραφυλάττεσθαι ἐν τῇ χώρᾳ μέχρι τι δόξει περὶ αὐτοῦ .
ἐνταῦθα ἀθυμότερον διῆγε ·
καί πως ὑπνώττων ὑπ ἀσπίδος τὴν χεῖρα δηχθεὶς τὸν βίον μεθῆκε .
καὶ τέθαπται ἐν τῷ Βουσιρίτῃ νομῷ πλησίον Διοσπόλεως .
καὶ αὐτῷ ἐπεγράψαμεν ἡμεῖς ·
ἀνεῖλεν ἀσπὶς τὸν σοφὸν Δημήτριον ἰὸν ἔχουσα πολὺν ἄσμηκτον , οὐ στίλβουσα φῶς ἀπ ὀμμάτων , ἀλλ ἀΐδην μέλανα .
ἡρακλείδης δ ἐν τῇ ἐπιτομῇ τῶν Σωτίωνος Διαδοχῶν τῷ Φιλαδέλφῳ τὴν βασιλείαν θέλειν ἐκχωρῆσαι τὸν Πτολεμαῖον 0 ·
τὸν δ ἀποτρέπειν φάσκοντα , ἂν ἄλλῳ δῷς , σὺ οὐχ ἕξεις .
ὁπηνίκα δ ἐσυκοφαντεῖτο ἐν ταῖς Ἀθήναισ  μανθάνω γὰρ καὶ τοῦτο  Μένανδρος ὁ κωμικὸς παρ ὀλίγον ἦλθε κριθῆναι δι οὐδὲν ἄλλο ἢ ὅτι φίλος ἦν αὐτῷ ·
ἀλλ αὐτὸν παρῃτήσατο Τελεσφόρος ὁ ἀνεψιὸς τοῦ Δημητρίου .
πλήθει δὲ βιβλίων καὶ ἀριθμῷ στίχων σχεδὸν ἅπαντας παρελήλακε τοὺς κατ αὐτὸν περιπατητικούς , εὐπαίδευτος ὢν καὶ πολύπειρος παρ ὁντινοῦν ·
ὧν ἐστι τὰ μὲν ἱστορικά , τὰ δὲ πολιτικά , τὰ δὲ περὶ ποιητῶν , τὰ δὲ ῥητορικά , δημηγοριῶν τε καὶ πρεσβειῶν , ἀλλὰ μὴν καὶ λόγων Αἰσωπείων συναγωγαὶ καὶ ἄλλα πλείω 0 1 2 .
ἔστι δὲ τὰ Περὶ τῆς Ἀθήνησι νομοθεσίας α ′ β ′ γ ′ δ ′ ε ′ .
περὶ τῶν Ἀθήνησι πολιτειῶν α ′ β ′ 0 .
περὶ δημαγωγίας α ′ β ′ 0 .
περὶ πολιτικῶν α ′ β ′ 0 .
περὶ ῥητορικῆς α ′ β ′ 0 .
στρατηγικῶν α ′ β ′ 0 .
περὶ Ἰλιάδος α ′ β ′ 0 .
περὶ Ὀδυσσείας α ′ β ′ γ ′ δ ′ 0 .
πτολεμαῖος α ′ .
Ερωτικὸς α ′ 0 .
φαιδώνδας α ′ 0 .
μαίδων α ′ 0 .
κλέων α ′ 0 .
σωκράτης α ′ .
ἀρταξέρξης α ′ 0 .
ὁμηρικὸς α ′ 0 .
ἀριστείδης α ′ 0 .
ἀριστόμαχος α ′ 0 .
ὑπὲρ τῆς πολιτείας α ′ 0 .
περὶ τῆς δεκαετίας α ′ 0 .
περὶ τῶν Ἰώνων α ′ 0 .
πρεσβευτικὸς α ′ 0 .
περὶ πίστεως α ′ 0 .
περὶ τύχης α ′ 0 .
περὶ μεγαλοψυχίας α ′ 0 .
περὶ γάμου α ′ 0 .
περὶ τοῦ δοκοῦ α ′ 0 .
περὶ εἰρήνης α ′ 0 .
περὶ ἐπιτηδευμάτων α ′ 0 .
περὶ καιροῦ α ′ 0 .
διονύσιος α ′ .
χαλκιδικὸς α ′ 0 .
ἀθηναίων καταδρομὴ α ′ 0 .
περὶ Ἀντιφάνους α ′ 0 .
προοίμιον ἱστορικὸν α ′ 0 .
ἐπιστολαὶ α ′ 0 .
ἐκκλησία ἔνορκος α ′ 0 .
δίκαια α ′ 0 .
Αἰσωπείων α ′ 0 .
χρειῶν α ′ 0 .
χαρακτὴρ δὲ φιλόσοφος , εὐτονίᾳ ῥητορικῇ καὶ δυνάμει κεκραμένος 0 1 .
οὗτος ἀκούσας ὅτι τὰς εἰκόνας αὐτοῦ κατέστρεψαν Ἀθηναῖοι , ἀλλ οὐ τὴν ἀρετήν , ἔφη , δι ἣν ἐκείνας ἀνέστησαν 0 .
ἔλεγε μικρὸν μὲν εἶναι μέρος τὰς ὀφρῦς , ὅλῳ δ ἐπισκοτῆσαι τῷ βίῳ δύνασθαι .
οὐ μόνον τὸν πλοῦτον ἔφη τυφλόν , ἀλλὰ καὶ τὴν ὁδηγοῦσαν αὐτὸν τύχην .
ὅσον ἐν πολέμῳ δύνασθαι σίδηρον , τοσοῦτον ἐν πολιτείᾳ ἰσχύειν λόγον 0 1 .
ἰδών ποτε νεανίσκον ἄσωτον , ἰδού , ἔφη , τετράγωνος Ἑρμῆς ἔχων σύρμα , κοιλίαν , αἰδοῖον , πώγωνα 0 .
τῶν τετυφωμένων ἀνδρῶν ἔφη τὸ μὲν ὕψος δεῖν περιαιρεῖν , τὸ δὲ φρόνημα καταλείπειν .
τοὺς νέους ἔφη δεῖν ἐπὶ μὲν τῆς οἰκίας τοὺς γονέας αἰδεῖσθαι , ἐν δὲ ταῖς ὁδοῖς τοὺς ἀπαντῶντας , ἐν δὲ ταῖς ἐρημίαις ἑαυτούς 0 1 2 .
τοὺς φίλους ἐπὶ μὲν τὰ ἀγαθὰ παρακαλουμένους ἀπιέναι , ἐπὶ δὲ τὰς συμφορὰς αὐτομάτους 0 .
τοσαῦτα καὶ εἰς τοῦτον ἀναφέρεσθαι δοκεῖ .
γεγόνασι δὲ Δημήτριοι ἀξιόλογοι εἴκοσι ·
πρῶτος Χαλκηδόνιος , ῥήτωρ καὶ Θρασυμάχου πρεσβύτερος 0 ·
τρίτος Βυζάντιος , περιπατητικός 0 ·
τέταρτος καλούμενος Γραφικὸς καὶ σαφὴς διηγήσασθαι 0 ·
ἦν δὲ ὁ αὐτὸς καὶ ζωγράφος ·
πέμπτος Ἀσπένδιος , μαθητὴς Ἀπολλωνίου τοῦ Σολέως 0 ·
ἕκτος Καλλατιανός , ὁ γεγραφὼς περὶ Ἀσίας καὶ Εὐρώπης εἴκοσι βίβλους 0 ·